
ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2006 ԹՎԱԿԱՆԻ ՆՈՅԵՄԲԵՐԻ 16-Ի N 1708-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ



Ղեկավարվելով «Նորմատիվ իրավական ակտերի մասին» օրենքի 33-րդ և 34-րդ հոդվածների դրույթներով` Հայաստանի Հանրապետության կառավարությունը որոշում է.


[bookmark: _Hlk63766216]1․ Հայաստանի Հանրապետության կառավարության 2006 թվականի նոյեմբերի   16-ի «Հայաստանի Հանրապետության պետական բյուջեից համայնքներին սուբվենցիաների տրամադրման կարգը հաստատելու մասին» N 1708-Ն որոշման մեջ կատարել հետևյալ փոփոխությունները և լրացումները՝
1) որոշման N 2 հավելվածի՝
ա․ 4-րդ կետում «2026 թվականի սուբվենցիոն փաթեթները ներկայացվում են համապատասխան մարզպետի աշխատակազմ՝ մինչև 2026 թվականի մարտի 1-ը» նախադասությունը փոխարինել «2027 թվականի սուբվենցիոն փաթեթները ներկայացվում են համապատասխան մարզպետի աշխատակազմ ՝ մինչև 2026 թվականի սեպտեմբերի 20-ը»  նախադասությամբ․
բ․ 11-րդ կետում «իսկ 2026 թվականի սուբվենցիայի ամբողջական փաթեթները նախարարություն են ներկայացվում մինչև 2026 թվականի մարտի 15-ը» բառերը փոխարինել «իսկ 2027 թվականի սուբվենցիայի ամբողջական փաթեթները նախարարություն են ներկայացվում մինչև 2026 թվականի հոկտեմբերի 5-ը» բառերով․

գ․ 12-րդ կետի 4․1-ին  ենթակետում «հասարակական շենքերի և նախադպրոցական հաստատությունների» բառերը փոխարինել  «հասարակական շենքերի, նախադպրոցական հաստատությունների, մարզադպրոցների, մարզադաշտերի, մարզական կենտրոնների, երաժշտական դպրոցների, արվեստի, գեղարվեստի, մանկապատանեկան ստեղծագործության կենտրոնների, հանրային լողավազանների, ջրամատակարարման և ոռոգման համակարգերի համար անհրաժեշտ կառույցների» բառերով․
դ․  12-րդ կետի 4․2-րդ ենթակետում «հասարակական շենքերի և նախադպրոցական հաստատությունների» բառերը փոխարինել   «հասարակական շենքերի, նախադպրոցական հաստատությունների, մարզադպրոցների,  մարզական կենտրոնների, երաժշտական դպրոցների, արվեստի, գեղարվեստի, մանկապատանեկան ստեղծագործության կենտրոնների» բառերով և ենթակետի վերջում «ներառումը» բառը փոխարինել «ներառման վերաբերյալ տեղեկանքը» բառերով․
ե․ 12-րդ կետի 5․1 ենթակետի «դ» պարբերությունում «կիրառմամբ» բառից հետո  լրացնել  «և նշված գծանշման կիրառման վերաբերյալ  ներկայացնել նախագծող կազմակերպության կողմից տրված հավաստիացնող տեղեկանքը» բառերը․
զ․ 12-րդ կետի 5․3-րդ ենթակետում «և քաղաքացիական պաշտպանության ենթակառուցվածքների» բառերը փոխարինել «, մարզադպրոցների, մարզադաշտերի, մարզական կենտրոնների, երաժշտական դպրոցների, արվեստի, գեղարվեստի, մանկապատանեկան ստեղծագործության կենտրոնների» բառերով․
է․ 12-րդ կետի 7․3-րդ ենթակետի սկզբում ավելացնել «մասնավոր հատվածի մասնակցության դեպքում՝» բառերը․
       ը․ 12-րդ կետը լրացնել հետևյալ բովանդակությամբ  նոր՝ 7․4-րդ  ենթակետով՝
   «7․4) Հայաստանի Հանրապետության համապատասխան մարզպետի ուղեկցող գրությամբ հավաստիացմամբ՝ Հայաստանի Հաարապետության համայնքի ղեկավարի կողմից տրված տեղեկանք՝  սույն կարգի 18․1-րդ կետով նախատեսված՝ 
   ա․ նախորդող երկու տարիների ընթացքում հաստատված սակայն չմեկնարկված սուբվենցիոն ծրագրերի վերաբերյալ,
   բ․ նախորդող երկու տարիների ընթացքում շինարարական աշխատանքների ավարտից հետո երեք ամսվա ընթացքում ավարտված օբյեկտի շահագործման չհանձնելու դեպքերի առկայության կամ բացակայության վերաբերյալ,
   գ․ նախորդող երկու տարիների ընթացքում սույն կարգի 4-րդ հավելվածի 1-ից 3-րդ, 5-րդ, 12-րդ, 15-ից 17-րդ կետերով ամրագրված մշտադիտարկման և ավարտի փաստագրման դրույթների  կատարման  կամ չկատարման վերաբերյալ,
   դ․ սույն կարգի 23․1-ին և 23․3-րդ կետերով ամրագրված պայմանագրերի ու կատարողական ակտերի ներկայացման ժամկետների խախտման դեպքերի առկայության վերաբերյալ»: 
       թ․ հավելվածը լրացնել հետևյալ բովանդակությամբ նոր՝ 18․1-ին կետով՝
«18․1․  Հանձնաժողովի կողմից կարող են բացասական եզրակացություն տրվել նաև այն համայնքների  սուբվենցիոն փաթեթներին, եթե
1)  յուրաքանչյուր համայնքում 10 տոկոս և ավել են կազմում՝ 
ա․ համայնքում  նախորդող երկու տարվա ընթացքում ոչ բավարար ֆինանսական միջոցների կամ այլ չհիմնավորված պատճառներով հաստատված, սակայն չմեկնարկված սուբվենցիոն ծրագրերը․
 բ․ համայնքում սուբվենցիոն ծրագրով նախորդող երկու տարիների ընթացքում նախատեսված և իրականացված շինարարական աշխատանքների ավարտից հետո երեք ամսվա ընթացքում ավարտված օբյեկտը շահագործման չհանձնված դեպքերը․
գ․սույն կարգի 4-րդ հավելվածի 1-ից 3-րդ, 5-րդ, 12-րդ, 15-ից 17-րդ կետերով ամրագրված մշտադիտարկման և ավարտի փաստագրման դրույթների չկատարման դեպքերը․
դ․ սույն կարգի 23․1-րդ և 23․3-րդ կետերով ամրագրված պայմանագրերի ու կատարողական ակտերի ներկայացման ժամկետների խախտման դեպքերը․
  2) սույն կարգի  7․4 -րդ  կետով նախատեսված տեղեկանքները պարունակում են ոչ հավաստի տեղեկություններ։»։ 
ժ. հավելվածը լրացնել հետևյալ բովանդակությամբ նոր ՝ 23․1-ից 23․5-րդ կետերով՝
«23․1 Համայնքը ՝ ստանալով յուրաքանչյուր սուբվենցիոն ծրագրի կամ դրա չափաբաժնի համար կատարված աշխատանքների կատարողականները՝ հավաստիանալով  ներկայացված փաստաթղթերի և կատարված աշխատանքների համապատասխանելիության  և  կատարված աշխատանքների որակի մեջ և դրանց համապատասխանելիությունը տվյալ ծրագրի իրականացման համար կնքված պայմանագրին, ինչպես նաև նախագծանախահաշվային փաստաթղթերին և ժամանակացույցին՝ 10 աշխատանքային օրվա ընթացքում  պայմանագրերն ու կատարողական ակտերը ներկայացնում է համապատասխան մարզպետի աշխատակազմ՝ ՀՀ պետական բյուջեից համաֆինանսավորման չափաբաժնի հատկացման նպատակով։
 23․2 Մարզպետի աշխատակազմը՝ ստանալով համայնքի կողմից ներկայացված սուբվենցիոն ծրագրերի կատարողական ակտերն ու պայմանագրերը՝ հավաստիանալով  ներկայացված փաստաթղթերի և կատարված աշխատանքների համապատասխանելիության  և  կատարված աշխատանքների որակի մեջ՝  10 աշխատանքային օրվա ընթացքում ստացված փաստաթղթերը ներկայացնում է Նախարարություն՝ Հայաստանի Հանրապետության պետական բյուջեից համաֆինանսավորման չափաբաժնի հատկացման նպատակով։
 23․3 Սույն հավելվածի 23․1 և 23․2 կետերով նախատեսված ժամկետները կարող են երկարաձգվել ոչ ավելի քան 10 աշխատանքային օրով՝ շինարարական աշխատանքների ընթացքում թերությունների հայտաբերման և դրանց վերացման նպատակով։ 
23․4 Մինչև յուրաքանչյուր սուբվենցիոն ծրագրի կամ դրա չափաբաժինների իրականացման  համար  կնքված պայմանագրի կատարման արդյունքն ընդունելու մասին հանձնման-ընդունման արձանագրություն, ինչպես նաև շահագործման ավարտական ակտ ստորագրելը՝ շինարարության համար կատարված աշխատանքների ընդհանուր գումարի տաս տոկոսը չի վճարվում։
23․5 Բնակավայրերի փողոցների կառուցման և հիմնանորոգման դեպքում՝ Հայաստանի Հանրապետության տարեկան պետական բյուջեներից համաֆինասնավորում կատարվում է  հաշվի առնելով նաև ասֆալտբետոնե ծածկի որակական հատկանիշների ստուգման լաբորատորիայի փորձարկման  դրական եզրակացությունը»։
     ժա․ 24-րդ կետի աղյուսակի 9-րդ կետում «, ինչպես նաև» բառերը փոխարինել «և» բառով․
ժբ․ 24-րդ կետի 10-րդ կետը շարադրել հետևյալ խմբագրությամբ՝
      «10․ Հասարակական շենքերի (մշակույթի տուն, համայնքային կենտրոններ և այլն) կառուցում, հիմնանորոգում և համապատասխան գույքի ու կահավորանքի ձեռքբերում»։
     ժգ․ 24-րդ կետի աղյուսակի 11-րդ կետում «մարզադաշտերի» բառը փոխարինել «հանրային լողավազանների» բառերով և հանել կետից «, բակային տարածքների բարեկարգում» բառերը․
     ժդ․ 24-րդ կետի աղյուսակը լրացնել հետևյալ բովանդակությամբ նոր՝ 12-ից 13-րդ կետերով՝ 
	12․ Մարզադպրոցների, մարզադաշտերի, մարզական կենտրոնների, երաժշտական դպրոցների, արվեստի, գեղարվեստի, մանկապատանեկան ստեղծագործության կենտրոնների կառուցում, հիմնանորոգում և համապատասխան գույքի ու կահավորանքի ձեռքբերում
	60
	60
	60
	60
	65

	13․ Բնակելի շենքերի բակային տարածքների բարեկարգում (բակային տարածքների ասֆալտապատում և սալարկում, ոռոգման համակարգերի կառուցում, լուսավորության համակարգերի կառուցում, տարածքների կապիտալ բնույթի կանաչապատում, տաղավարների ու խաղասարքերի տեղադրում)
	30
	35
	40
	45
	50



2) Որոշման N 3 հավելվածի՝
ա․ «Ծրագրի արդյունքներին հասնելու գործողությունները և միջոցառումները» տողում «շենք-շինությունների» բառերից հետո լրացնել «մարզադպրոցների ու մարզադաշտերի, մարզական կենտրոնների, երաժշտական դպրոցների, արվեստի, գեղարվեստի, մանկապատանեկան ստեղծագործության կենտրոնների, հանրային լողավազանների» բառերը․
        բ․ «Ծրագրի ազդեցությունը համայնքի և շահառուների վրա» տողում՝  
 «մարզադպրոց» բառը փոխարինել «համայնքային կենտրոններ» բառերով,  «և այլն)» բառերից հետո լրացնել «, ինչպես նաև մարզադպրոցների ու մարզադաշտերի, մարզական կենտրոնների, երաժշտական դպրոցների, արվեստի, գեղարվեստի, մանկապատանեկան ստեղծագործության կենտրոնների» բառերը և «մարզահրապարակների և մարզադաշտերի» բառերը փոխարինել «հանրային լողավազանների» բառով․
       գ․ «Ծրագրի իրականացման տևողությունը»  տողից հետո լրացնել լրացնել հետևյալ բովանդակությամբ նոր տող՝ 
   «
	Ծրագրի համաֆինանսավորումը ՀՀ պետական բյուջեից
	Ներկայայացնել ՀՀ պետական բյուջեից ակնկալվող համաֆինանսավորման կողմնորոշիչ չափերն ու  ժամեկտները։  
 Եթե ծրագրի իրականացումն ակնկալվում է 2 և ավել տարիների ընթացքում՝ ներկայացնել յուրաքանչյուր տարվա համար ՀՀ պետական բյուջեից ակնկալվող համաֆինասնավորման չափը։


»։
3) Որոշման N 4 հավելվածի  «Մշտադիտարկումը և գնահատումը» սյունակի
ա․ 12-րդ կետում «բաժնի ներկայացուցիչը», բառերից հետո լրացնել «, ըստ անհրաժեշտության նախարարության և ջրային ոլորտի լիազոր մարմնի» բառերը․
բ․ 17-րդ կետում «Ծրագրի ավարտի» բառերից հետո լրացնել «՝ օբյեկտի ավարտական և շահագործման ակտերի պատճենները» բառերը  և «փակման վերաբերյալ» բառերից հետո լրացնել  «տեղեկատվությունը» բառը։ 

2. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

            ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ
                             ՎԱՐՉԱՊԵՏ	                                              Ն. ՓԱՇԻՆՅԱՆ

